พบยายวัย 96 อยู่กับแมวในเพิงสังกะสี บอก อย่างนี้ก็มีความสุขดี 
ยายวัย 96 ปี อยู่ตัวคนเดียว มีแมว 2 ตัวเป็นเพื่อน ในเพิงสังกะสีริมทางรถไฟที่พิษณุโลก บอกอยู่อย่างนี้มา 35 ปี มีลูก 6 คน ตายไปแล้ว 5 มีความสุขตามอัตภาพ ผู้ใจบุญหากจะช่วยทำที่อยู่ใหม่ให้ยาย สามารถบริจาคเข้าบัญชีได้เวลา 14.00 น. วันที่ 12 เม.ย. ผู้สื่อข่าวได้ไปที่บริเวณเพิงพักสังกะสี ไม่มีเลขที่ อยู่ริมถนนเลียบทางรถไฟ ตรงข้ามกับโรงเรียนพุทธชินราชพิทยา ต.ในเมือง อ.เมือง จ.พิษณุโลก พบกับนางสังเวียน จุ้ยทรัพย์ อายุ 96 ปี ที่อยู่ตามบัตรประชาชนบ้านเลขที่ 37/118 ซอยศรีฟ้า ถ.บรมไตรโลกนาถ ต.ในเมือง อ.เมือง จ.พิษณุโลก ใช้เพิงแห่งนี้เป็นที่พักอาศัยอยู่เพียงลำพัง ไม่มีลูกหลานคอยดูแลแต่อย่างใด โดยนางสังเวียนยังสามารถพูดคุยฟังเสียงได้ยินปกติ สนทนากันด้วยความเข้าใจดี สายตาดี แต่หลังค่อมซึ่งเป็นไปตามวัยจากการสอบถาม นางสังเวียน เล่าให้ฟังว่า ตนมีลูกทั้งหมด 6 คน แต่ตอนนี้ลูกๆ เสียชีวิตไปแล้ว 5 คน เหลือเพียงลูกสาวคนโตเพียงคนเดียว อายุประมาณ 70 ปี แต่ไม่ได้พักอาศัยอยู่กับตน ไปอยู่ที่ จ.นครปฐม มีอาชีพรับจ้างเย็บผ้า แต่ก่อนก็จะกลับมาหาตนเดือนละสองสามครั้ง แต่ช่วงหลังลูกสาวอายุเยอะ ทำให้เดินทางลำบากนานๆ จะมาครั้งหนึ่ง ส่วนตนเองก็อยู่คนเดียวแบบนี้มานานถึง 35 ปีแล้วนางสังเวียน กล่าวต่อว่า ตนจะหุงข้าวและทำกับข้าวกินเอง บางวันมีเพื่อนบ้านเอากับข้าวมาให้ ตนกินไม่มากเพราะแก่แล้ว กินได้เล็กๆ น้อยๆ ทุกวันนี้มีรายได้จากเงินผู้สูงอายุ และลูกสาวจะส่งมาให้บ้างนานๆ ครั้ง ประมาณ 1000–2000 บาท ซึ่งลูกสาวมีอาชีพรับจ้างเย็บผ้าทั่วไป ทุกวันนี้ก็อยู่กับแมวอีก 2 ตัว เรื่องอาหารที่ชอบนั้นไม่มีพิเศษอะไร กินได้ทั้งเนื้อหมู เนื้อปลา อยากจะกินอะไรก็กิน มีอะไรก็กินไปวันๆ ก็อยู่มาได้ถึงทุกวันนี้ด้าน นายเบิ้ม สร้อยทอง อายุ 65 ปี เพื่อนบ้านใกล้เคียง เปิดเผยว่า ยายสังเวียนมาพักอาศัยอยู่ที่แห่งนี้นานแล้ว ลูกสาวคนเดียวของยายที่เหลืออยู่มาเยี่ยมและชวนไปอยู่ด้วย ยายสังเวียนก็ไม่ไป คงจะเป็นเพราะชอบอยู่อย่างนี้ เพื่อนบ้านจะช่วยกันดูแลเวลาเจ็บไข้โดยพาไปหาหมอ ยายมีโรคประจำตัวคือเป็นโรคหอบต่อมา วันเดียวกันนี้ พล.ต.ทวีศักดิ์ วงศ์ทวีทรัพย์ ผบ.มทบ.39 พร้อมด้วย พ.อ.วิชา อมรดิษฐ หัวหน้าฝ่ายข่าว มทบ.39 ได้นำข้าวสารอาหารแห้งและบะหมี่กึ่งสำเร็จรูปมามอบให้กับ นางสังเวียน เพื่อเป็นการให้กำลังใจและบรรเทาความเดือดร้อนสำหรับผู้ใจบุญท่านใดมีความประสงค์ที่จะช่วยเหลือนางสังเวียน จุ้ยทรัพย์ ในเรื่องการปรับปรุงซ่อมแซมที่พักอาศัย รวมทั้งค่าใช้จ่ายในการดำรงชีพ สามารถโอนเงินบริจาคได้ทางธนาคารกรุงไทย สาขาพิษณุโลก ชื่อบัญชี นางสังเวียน จุ้ยทรัพย์ บัญชีเลขที่ 601-0-93626-8
ยายวัย 96 ปี อยู่ตัวคนเดียว มีแมว 2 ตัวเป็นเพื่อน ในเพิงสังกะสีริมทางรถไฟที่พิษณุโลก บอกอยู่อย่างนี้มา 35 ปี มีลูก 6 คน ตายไปแล้ว 5 มีความสุขตามอัตภาพ ผู้ใจบุญหากจะช่วยทำที่อยู่ใหม่ให้ยาย
ยาย96อยู่คนเดียว,วอนช่วยยาย,วอนช่วยยายอยู่คนเดียว,ช่วยยาย พิษณุโลก,ธารใจไทยรัฐ,ข่าวทั่วไป